**Plānotās datu apstrādes likumības analīze**

Informācijai, veidlapas aizpildīšanai. Vadlīnijas “Novērtējums par ietekmi uz datu aizsardzību” pieejamas: <https://www.dvi.gov.lv/lv/novertejums-par-ietekmi-uz-datu-aizsardzibu>

Šo veidlapu organizācija var izmantot, lai veiktu esošas un/vai plānotas datu apstrādes tiesiskā pamata analīzi, iekļaujot informāciju, tai skaitā, par datu apstrādes atbilstību tiesību aktiem. Tiesiskā pamata analīze jāveic attiecībā uz katru noteikto datu apstrādes nolūku un datu apstrādes dzīves cikla posmu. “Plānotās datu apstrādes likumības analīze” veidlapa, lai gan ieteikta, nav juridiski saistoša. Organizācijām ir tiesības izvēlēties alternatīvas pieejas, ja tās nodrošina Datu regulā noteikto rezultātu sasniegšanu.

|  |
| --- |
| **I. Datu apstrādes procesā iesaistītās personas un to apraksts** |
| Pārzinis | *Šajā sadaļā norāda informāciju par organizāciju, piemēram, juridiskās personas nosaukumu.* |
| Kontaktinformācija | *Šajā sadaļā norāda informāciju kā sazināties ar organizāciju, piemēram, organizācijas oficiālo elektronisko adresi, elektroniskā pasta adresi vai juridisko adresi.* |
| Kopīgi pārziņi  | *Aizpilda, ja lēmumu par personas datu apstrādes veidu un tās nepieciešamību kopīgi pieņem vairākas personas. Šajā sadaļā norāda informāciju arī par kopīgiem pārziņiem.* |
| Apstrādātājs  | *Ja personas datu apstrādei pārzinis piesaista citu organizāciju, kā apstrādātāju, tad šajā sadaļā norāda informāciju par apstrādātāju.* |
| Citas iesaistītas personas  | *Šo sadaļu aizpilda, ja datu apstrādes procesā ir iesaistītas trešās personas un personas datu saņēmēji, kuri veic datu apstrādi (piekļūst datiem, iegūst datus, redz datus, glabā datus u. tml.), piemēram, sadarbības partneri, kuriem ir pieeja organizācijas datiem, bet nav klasificēti kā “kopīgs pārzinis” vai “apstrādātājs”.* |
| Reģistrētā struktūra Latvijā | *Ja pārzinis nav dibināts Latvijas Republikā, iekļauj informāciju par pārstāvja reģistrēto struktūru Latvijā.*  |
| Atbildīgā struktūrvienība | *Ja ir, tad šajā sadaļā norāda informāciju par atbildīgo departamentu (nodaļa, struktūrvienība), kura atbildēs par plānoto datu apstrādi organizācijā.* |
| **Datu apstrādes atbilstība un likumība** |
| Datu veidi | *Šajā nodaļā organizācija klasificē personas datus, kurus organizācija plāno apstrādāt.**Kārtot datus grupās ir iespējams atbilstoši dažādām metodēm:** *atbilstoši datu plānotajam izmantošanas nolūkam (lai saņemtu maksu par produktu, organizācijai jāapstrādā personas maksājuma informācija);*
* *atbilstoši datu pielietojumam (piemēram, viens no datu veidiem var būt datu subjekta kontaktinformācijas apstrāde).*
 |
| Datu aizsardzības principi | *Šajā nodaļā organizācija vērtē atbilstību visiem datu apstrādes principiem, kuri noteikti Datu regulas 5. pantā.*  |
| ***“likumīgums, godprātība un pārredzamība”*** |
| Kāds ir plānotās personas datu apstrādes tiesiskais pamats?  | *Šajā sadaļā organizācija nodrošina esošas un/vai plānotas datu apstrādes tiesiskā pamata analīzi, iekļaujot informāciju, tai skaitā, par datu apstrādes atbilstību tiesību aktiem. Tiesiskā pamata analīze jāveic attiecībā uz katru noteikto datu apstrādes nolūku un datu apstrādes dzīves cikla posmu.* *Tiesiskā pamata analīze jāveic saskaņā ar Datu regulas 6. Pantu, un gadījumos, kad tiek veikta īpašu kategoriju datu apstrāde – Datu regulas 9. pantu, savukārt, ja tiek apstrādāta informācija par personas sodāmību – Datu regulas 10. pantu.* *Ja plānotā datu apstrāde tiek pamatota ar datu subjekta “piekrišanu”, šajā sadaļā ir jāanalizē arī piekrišanas nosacījumi, lai tā atbilstu Datu regulas 7. pantam.* |
| ***“datu minimizēšana”*** |
| Vai ir izvērtēts apstrādājamo personas datu apjoms un to atbilstība personas datu apstrādes nolūka sasniegšanai? | JĀ NĒ  |
| *Ja atbilde ir "JĀ", uzskaitiet šos datus, norādot, kādēļ tie nepieciešami personas datu apstrādes nolūka sasniegšanai.**Ja atbilde ir "NĒ", norādiet iemeslus, kāpēc nav veikts šāds izvērtējums.* |
| ***“nolūka ierobežojums”*** |
| Kāds ir personas datu apstrādes nolūks  | *Šeit tiek norādīts precīzi definēts personas datu apstrādes nolūks. Nolūks, kura sasniegšanai tiks veikta personas datu apstrāde.* |
| Kā tiek nodrošināts, ka dati tiek apstrādāti tikai iepriekš noteiktā nolūka sasniegšanai norobežojot tos no citām organizācijas datu plūsmām? | *Šajā sadaļā organizācija veic analīzi, lai novērtētu, vai un kā tiks nodrošināts, ka iegūtie personas dati tiks apstrādāti tikai konkrētam nolūkam.* |
| ***“precizitāte”*** |
| Vai un kā tiek aktualizēti (precizēti) personas dati?  | *Šajā sadaļā organizācija veic analīzi, lai novērtētu, vai un kā tiks aktualizēti tās rīcībā esošie personas dati, tai skaitā, vai un kā neprecīzi personas datu var ietekmēt datu subjektu.* |
| ***“glabāšanas ierobežojums”*** |
| Kāds ir personas datu glabāšanas termiņš? | *Šajā sadaļā organizācija veic analīzi un raksturo personas datu glabāšanas termiņu atbilstoši datu apstrādes nolūkam. Analīze jāveic attiecībā uz izvelētajiem datu glabāšanas risinājumiem gan datu dzīvescikla apstrādes, gan dzīvescikla glabāšanas fāzēs.*  |
| Personas datu veidi: | Glabāšanas ilgums: | Apstrādes tiesiskais pamats: |
| ***“integritāte un konfidencialitāte”*** |
| Kādi ir datu apstrādes sistēmas tehniskie raksturlielumi?Kā datu apstrādes procesā tiek nodrošināta konfidencialitāte? | *Šajā sadaļā organizācija veic analīzi attiecībā uz sistēmas darbības ilgtspēju un tās ietekmi uz datu subjekta tiesībām un brīvībām. Ja apstrādē tiek plānots piesaistīt apstrādātājus, uzskaite ir veicama sadarbībā ar operatoriem.* |
| Apstrādes process, kurā resurss tiks izmantots:  | Resurss: *\*Piemēram, aparatūra, programmatūra, tīkli, cilvēki, informācijas apmaiņas kanāli, papīra formāta informācijas apmaiņa u. c.* |
| ***“pārskatatbildība”*** |
| Vai organizācija spēj demonstrēt, ka plānotā datu apstrāde atbilst visām Datu regulas prasībām? | *Šajā sadaļā organizācija veic analīzi attiecībā uz tās veiktajām darbībām, lai apliecinātu plānotās datu apstrādes atbilstību Datu regulai. Organizācijas pamatojumiem un lēmumam par plānoto personas datu apstrādi ir jābūt balstītiem faktos un loģiski argumentētiem* |
| **Cita papildu informācija** |
| Lēmumu pieņemšanas dokumentācija | *Šajā sadaļā organizācija norāda, vai un kā dokumentēti pieņemtie lēmumi saistībā ar plānoto datu apstrādi.* |
| Datu aizsardzības speciālista komentāri | *Šajā sadaļā organizācija, ja ir, iekļauj datu aizsardzības speciālista sniegto viedokli vai ieteikumus par veikto plānoto datu apstrādi.* |